Adik Levin
Adik Levin (sünninimi Haskel Adik Levin; sündinud 17. augustil 1940 Valgas) on Eesti lastearst ja toitumisspetsialist. Ta on lõpetanud 1959. aastal Pärnu 1. Keskkooli. 1968. aastal lõpetas ta Leningradi Pediaatria Instituudi ning töötas seejärel seitse aastat Kasahstanis. Aastatel 1979–2004 oli ta Tallinna Lastehaigla vastsündinute osakonna juhataja. Ta rajas uue suuna vastsündinute ravimises, lubades emadel haiglas ravi vajavate vastsündinute juures viibida. See oli tollal harukordne terves maailmas.